Αριθ. C 211/4 Επίσημη Εφημερίδα των Ευρωπαϊκών Κοινοτήτων 8. 8. 83 
Γνωμοδότηση για την πρόταση κανονισμού (ΕΟΚ) του Συμβουλίου περί θεσπίσεως του 
υποδείγματος του εντύπου διασαφήσεως, που θα πρέπει να χρησιμοποιείται κατά τις συναλλαγές 
στο εσωτερικό της Κοινότητας 
Το κείμενο, που αποτελεί αντικείμενο της γνωμοδότησης αυτής, έχει δημοσιευθεί στην Επί­
σημη Εφημερίδα των Ευρωπαϊκών Κοινοτήτωναρι%. C 71 της 16ης Μαΐου 1983 σελίδα 1. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 14 Ιανουαρίου 1983 να ζητήσει, σύμφωνα με τις διατάξεις του 
άρθρου 198 της συνθήκης για την ίδρυση της Ευρωπαϊκής Οικονομικής Κοινότητας, τη γνωμο­
δότηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά την 208η σύνοδο της ολομελείας της, που πραγματοποιήθηκε στις Βρυξέλλες, την 1η και 
2α Ιουνίου 1983. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 1. Εισαγωγή 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας και ιδιαίτερα το άρθρο 198, 
την αίτηση γνωμοδότησης του Συμβουλίου των Ευρωπαϊ­
κών Κοινοτήτων της 14ης Ιανουαρίου 1983 για την πρό­
ταση κανονισμού (ΕΟΚ) του Συμβουλίου περί θεσπίσεως 
του υποδείγματος του εντύπου διασαφήσεως, που θα πρέ­
πει να χρησιμοποιείται κατά τις συναλλαγές στο εσωτε­
ρικό της Κοινότητας, 
την απόφαση του Προεδρείου της, της 25ης Ιανουαρίου 
1983, να αναθέσει στο τμήμα βιομηχανίας, εμπορίου, βιο­
τεχνίας και υπηρεσιών την επεξεργασία γνωμοδότησης 
σχετικά με το θέμα αυτό, 
τη γνωμοδότηση που το παραπάνω τμήμα υιοθέτησε στη 
συνεδρίαση του της 4ης Μαΐου 1983, 
την προφορική έκθεση του εισηγητή κ. Broicher, 
τις συζητήσεις κατά τη 208η σύνοδο ολομέλειας της 1ης 
και 2ας Ιουνίου 1983 (συνεδρίαση της 1ης Ιουνίου 1983), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
ομόφωνα: 1.1. Στα πλαίσια των σκέψεων της για την ενίσχυση της 
εσωτερικής αγοράς η Επιτροπή υπέβαλε στο Συμβούλιο, 
ανάμεσα σε άλλα, και πρόταση για την απλοποίηση των 
διατυπώσεων κατά τις συναλλαγές στο εσωτερικό της 
Κοινότητας ('). Η ΟΚΕ λαμβάνοντας υπόψη το στόχο 
που επιδιώκεται με την πρόταση αυτή, εξέδωσε κατά τη 
συνεδρίαση της, της 24ης Φεβρουαρίου 1983, θετική γνω­
μοδότηση τηρώντας όμως, συγχρόνως, κριτική στάση (2). 
Η πρόταση που εξετάζεται απορρέει από τον παραπάνω 
κανονισμό, επειδή θεσπίζεται ενιαίο έντυπο διασάφησης 
για τις συναλλαγές κοινοτικών προϊόντων, μεταξύ Κρα­
τών μελών. 
1.2. Εφόσον υπάρχει στενή σχέση μεταξύ της βασικής 
απόφασης και της διαμόρφωσης του ενιαίου εντύπου, 
καθώς και των στοιχείων που συμπεριλαμβάνει το έντυπο 
αυτό, οι δύο αυτές προτάσεις μπορούν να κριθούν ορι­
στικά μόνο αν ενταχθούν σε ένα γενικότερο πλαίσιο. 
Είναι γι' αυτό απαραίτητο να επανέλθουμε σε ορισμένα 
προβλήματα για τα οποία η ΟΚΕ έχει ήδη εκφράσει τις 
απόψεις της στη γνωμοδότηση για το βασικό κανονισμό. 
2. Ειδικές παρατηρήσεις 
Η ΟΚΕ επιβεβαιώνει, και σε συνάρτηση με τα παραπάνω, 
τη διαπίστωση της ότι η ιδέα της θέσπισης ενιαίου εντύ-
(') ΕΕ αριθ. C 71 της 16.3.1983, σ. 1. 
(2) ΕΕ αριθ. C 90 της 5.4. 1983, σ. 16. 
8. 8. 83 Επίσημη Εφημερίδα των Ευρωπαϊκών Κοινοτήτων Αριθ. C 211/5 
που αξίζει κάθε υποστήριξη. Ένα ενιαίο, έντυπο με το 
οποίο θα εκτελωνίζονται τα εμπορεύματα σε όλα τα 
Κράτη μέλη, εκπληρώνει, οπωσδήποτε, στα πλαίσια της 
ανάπτυξης της εσωτερικής αγοράς, ενοποιητικό ρόλο. Το 
έντυπο αυτό όχι μόνο θα έδινε μεγαλύτερη διαφάνεια 
στις συναλλαγές μεταξύ των κρατών μελών, αλλά και θα 
οδηγούσε στην εναρμόνιση και τυποποίηση των στοι­
χείων που απαιτούνται κατά την πραγματοποίηση των 
συναλλαγών στο εσωτερικό της Κοινότητας. 
Έτσι βελτιώνονται οι δυνατότητες ανάπτυξης ομοιογε­
νούς συστήματος πληροφορικής στα επιμέρους κράτη 
μέλη και τίθενται έγκαιρα φραγμοί στην εμφάνιση μιας 
τάσης δημιουργίας περιορισμών στον τομέα της πληρο­
φορικής, που θα είναι αδύνατο να ξεπεραστούν αργό­
τερα. 
3. Ειδικές παρατηρήσεις σχετικά με το ενιαίο έντυπο 
3.1. Σύμφωνα με τη γνώμη της ΟΚΕ, προϋπόθεση για τη 
θέσπιση του ενιαίου εντύπου είναι να μην αποτελεί το 
έντυπο αυτό ένα πρόσθετο καινούργιο έγγραφο, αλλά να 
αναπληρώνει τη λειτουργία πολλών άλλων εγγράφων 
συγχρόνως και να είναι ένα πρακτικό και εύχρηστο 
παραστατικό. Αυτό επιβάλλεται ακόμη περισσότερο 
επειδή οι αλλαγές, που συνεπάγεται η χρησιμοποίηση 
ενός ενιαίου εντύπου, προκαλούν σημαντικά έξοδα. 
3.1.1. Η δημιουργία ενιαίου εντύπου για τις συναλλαγές 
μεταξύ κρατών μελών οδηγεί ωστόσο στο διαχωρισμό 
των μέχρι τώρα ενιαίων εντύπων διασάφησης που χρησι­
μοποιούνται στο ενδοκοινοτικό και εξωκοινοτικό εμπό­
ριο. Αλλά και στο ενδοκοινοτικό εμπόριο δεν είναι 
δυνατό να καταργηθούν σε όλες τις περιπτώσεις τα 
έντυπα που χρησιμοποιούνται σήμερα. Αν περιοριστεί η 
χρήση του ενιαίου εντύπου μόνο στις συναλλαγές κοινο­
τικών εμπορευμάτων, θα πρέπει για την κυκλοφορία 
εμπορευμάτων που προέρχονται από τρίτες χώρες, να 
διατηρηθούν τα έντυπα διασάφησης που ισχύουν σήμερα. 
Εξάλλου, επειδή το ενιαίο έντυπο θα ισχύει μόνο για τις 
συναλλαγές μεταξύ κρατών μελών, και αποκλείεται η 
χρησιμοποίηση του στο διαμετακομιστικό εμπόριο, θα 
πρέπει στο μέλλον να εξακολουθήσουν να ισχύουν τα 
παραστατικά «Τ» στο εμπόριο αυτό. 
3.1.2. Η ΟΚΕ κρίνει γι' αυτό ότι είναι απαραίτητο να 
επεκταθεί η χρησιμοποίηση του ενιαίου εντύπου στο 
ενδοκοινοτικό εμπόριο και σε εμπορεύματα τρίτων 
χωρών καθώς και στο διαμετακομιστικό εμπόριο διαμέ­
σου των κρατών μελών. Κρίνει επίσης απαραίτητο να 
προσαρμοστούν στη συνέχεια τα έντυπα που χρησιμοποι­
ούνται στο ενδοκοινοτικό εμπόριο σ' αυτά που χρησιμο-
Βρυξέλλες, 1η Ιουνίου 1983. ποιούνται στο εξωκοινοτικό εμπόριο. Η διαδικασία αυτή 
θα διευκολυνόταν αν μειώνονταν περαιτέρω οι πληροφο­
ρίες που απαιτείται να δηλωθούν στο έντυπο για το ενδο­
κοινοτικό εμπόριο. 
3.2. Αν με την καθιέρωση του ενιαίου εντύπου επιδιώκε­
ται πραγματικά η πρόοδος και όχι η δημιουργία δυσχε­
ρειών στη διαδικασία εκτελωνισμού, είναι κατά τη γνώμη 
της ΟΚΕ επίσης απαραίτητο η αρχή που τηρείται μέχρι 
σήμερα, δηλαδή η ανεξαίρετη διαβίβαση του ενιαίου 
εντύπου από τον αποστολέα μέχρι τον παραλήπτη, να 
καταργηθεί σε όλα τα στάδια και στο βαθμό που ο απο­
στολέας δε χρειαζόταν να παραδώσει μέχρι τώρα καμιά ή 
μόνο απλοποιημένη γραπτή διασάφηση. Σ' αυτή την περί­
πτωση θα πρέπει λοιπόν να προβλεφθεί ότι οι διατυπώ­
σεις, για παράδειγμα στο στάδιο της παραλαβής, πρέπει 
να διεκπεραιωθούν για πρώτη φορά με την έκδοση νέου 
ενιαίου εντύπου. Η Επιτροπή έχει αναγνωρίσει βασικά το 
πρόβλημα αυτό, ωστόσο, κατά τη γνώμη της ΟΚΕ δεν 
έχει διευκρινίσει ότι σ' αυτές τις περιπτώσεις θα πρέπει 
να καταργηθεί πραγματικά ο «διαβιβαστικός» χαρακτή­
ρας του εγγράφου. Θα πρέπει να ληφθούν κατάλληλα 
μέτρα για να διασφαλισθεί ότι η χρησιμοποίηση του ε­
νιαίου εντύπου διασάφησης για τις ομαδικές μεταφορές 
εμπορευμάτων δεν καθιστά τις μεταφορές αυτές πιο περί­
πλοκες από ό,τι είναι σήμερα. 
3.3. Εξαιρετικές απαιτήσεις τίθενται και σε ό,τι αφορά 
την τεχνική διαμόρφωση του ενιαίου εντύπου. Οι έλεγ­
χοι, που έγιναν, απόδειξαν ότι τα τελευταία αντίγραφα 
ενός επτάφυλλου εντύπου είναι δυσανάγνωστα, όταν 
συμπληρώνονται με ταχέα εκτυπωτικά μηχανήματα. 
Είναι λίγο πιο ευανάγνωστα όταν χρησιμοποιούνται 
αργές εκτυπωτικές μηχανές ή όταν τα έντυπα συμπληρώ­
νονται με γραφομηχανή ή με το χέρι. Κατά τον ίδιο 
τρόπο, ο τύπος του εντύπου πρέπει να διευκολύνει την 
παραγωγή του σε συστήματα προετοιμασίας εντύπου για 
εξαγωγές, που βασίζονται σε συστάσεις του Ο Η Ε. 
3.4. Άλλα προβλήματα προκύπτουν στην πράξη από το 
γεγονός ότι τα στατιστικά στοιχεία διαβιβάζονται με ται­
νίες ηλεκτρονικής επεξεργασίας δεδομένων στις εθνικές 
στατιστικές υπηρεσίες. Η χρησιμοποίηση του ενιαίου 
εντύπου συνεπάγεται για τις εταιρίες αυτές, επειδή χρησι­
μοποιούν συνήθως προκαθορισμένους τύπους, διαφορετι­
κές ενότητες δεδομένων για το ενδοκοινοτικό και εξωκοι­
νοτικό εμπόριο και, κατά συνέπεια, σημαντικά πρόσθετα 
έξοδα. Το πρόβλημα αυτό θα μπορούσε να αμβλυνθεί, 
κατά τη γνώμη της ΟΚΕ, αν θεσπισθεί στον κανονισμό η 
αρχή ότι οι χρήστες δε χρειάζεται να δηλώνουν περισσό­
τερα στοιχεία από αυτά που προβλέπονται στο ενιαίο 
έντυπο, αλλά ότι είναι απόλυτα επιτρεπτό να απαιτού­
νται σε εθνικά πλαίσια λιγότερα στοιχεία. 
Ο Πρόεδρος 
της Οικονομικής και Κοινωνικής 
Επιτροπής 
Francois CEYRAC